Biblija (Tomislav Dretar)/Stupanje Haruna i njegovih sinova na službu


Stupanje Haruna i njegovih sinova na službu 

9 1 No, osmog dana, Musa pozva Haruna i njegove sinove, kao i *starješine Izrailove. 
2 On reče Harunu: » Pribavi sebi jedno tele kao *žrtvu za grijeh i jednog ovna za holokaust, oboje bez mane, i  ponudi ih ALLAHU. 
3 Potom  uputićeš  ovu riječ sinovima Izrailovim: Uzmite jednog žrtvenog jarca za grijeh, kao i jedno tele i jedno janje starosti od godinu dana, oboje bez mane, za jedan holokaust, 
4 jednog bika i jednog ovna kao žrtve mira za ponuditi pred ALLAHOM, i jednu žrtvu izmiješanu s uljem: jer, danas će vam se ALLAH pokazati. «
5 Oni dovedoše pred *šator susretanja to što im Mojsije bijaše zapovjedio, potom sva se zajednica primaknu i ostade stajati pred ALLAHOM. 
6 Musa reče: » Evo što vam je ALLAH zapovjedio činiti, da vam se pojavi slava ALLAHOVA. « 
7 Potom Musa reče Harunu: » Primakni se *oltaru, daruj svoju žrtvu za grijeh i svoj holokaust, za obaviti obred odrješenja  u svoju korist i u korist naroda, potom ponudi dar naroda, za obaviti obred odrješenja u njegovu korist kako je to ALLAH zapovjedio. «
8 Harun se primaknu oltaru i zakla žrtveno tele za svoj vlastiti grijeh; 
9 sinovi Harunovi mu predstaviše krv; on umoči prst u krv i stavi ju na rogove oltara; on prosu krv na osnovu oltara; 
10 stavi dimiti na oltaru masno, bubrege i obli režanj žrtvine jetre, kako to ALLAH bijaše zapovjedio Musi; 
11 meso i koža, on ih spali izvan tabora. 
12 On zakla holokaust; sinovi Harunovi mu ponovo dadoše krv kojom on poškropi obodnicu oltara; 
13 oni mu ponovo dadoše holokaust u četvorinama - ubrojivši i glavu - a on ih stavi dimiti na oltaru; 
14 on opra utrobu i noge životinjske i stavi ih dimiti s holokaustom.
15 On prinese darove naroda; uze žrtvenog jarca  za grijeh  naroda, zakla ga i ponudi kao i prvu žrtvu; 
16 on prinese holokaust, i ponudi ga prema pravilu; 
17 on ponudi  žrtvu: i od nje uze punu šaku što stavi dimiti na oltar, uz holokaust od jutra; 
18 on zakla bika i ovna ponuđene od naroda kao žrtvu za mir; sinovi Harunovi mu dadoše ponovo krv kojom on poprska obodnicu oltara; 
19 masne dijelove bika i one od ovna, bubrege, to jest rep, masno koje obvija  utrobu, bubrege  i obli režanj jetre, 
20 on ih postavi na prsa i stavi ih dimiti na oltaru; 
21 Harun ponudi prsa i desni but uz predstavljanja pred ALLAHOM, kako je to Musa bio zapovjedio. 
22 Podižući tada ruke iznad naroda, Harun ga blagoslovi; podižući  potom on siđe, budući završio nuditi žrtvu za grijeh, holokaust i žrtve mira.
23 Musa i Harun uđoše u šator susretanja. Tad slava ALLAHOVA pokaza se svem narodu; 
24 jedna vatra iziđe ispred ALLAHA, i proguta na oltaru holokaust i masnoće. Sav narod to vidje; oni kriknuše od radosti  i pokloniše se.

Levitik